62019TO0395(01)_INF
Digriet tal-Qorti Ġenerali (It-Tmien Awla) tat-3 ta’ Lulju 2020 – Tognoli et vs Il‑Parlament
(Kawżi magħquda T-395/19, T-396/19, T-405/19, T-408/19, T-419/19, T-423/19, T-424/19, T-428/19, T-433/19, T-437/19, T-443/19, T-455/19, T-458/19 sa T-462/19, T-464/19, T-469/19 u T-477/19)
“Rikors għal annullament – Dritt istituzzjonali – Statut uniku tad-deputat ewropew – Deputati Ewropej eletti fil-kostitwenzi Taljani – Adozzjoni mill-Ufficio di Presidenza della Camera dei deputati (Uffiċċju tal-Presidenza tal-Kamra tad-Deputati, l-Italja) tad-Deċiżjoni Nru 14/2018, fil-qasam tal-pensjonijiet – Emenda tal-ammont tal-pensjonijiet – Rikorsi manifestament inammissibbli”
1.
Proċedura ġudizzjarja – Deċiżjoni meħuda permezz ta’ digriet motivat – Kundizzjonijiet – Rikors manifestament inammissibbli jew manifestament infondat fid-dritt – Portata
(Regoli tal-Proċedura tal-Qorti Ġenerali, Artikolu 126)
(ara l-punti 40, 41)
2.
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Atti preparatorji – Nota tad-Direttorat Ġenerali tal-Finanzi tal-Parlament Ewropew dwar l-emenda tal-ammont tal-pensjonijiet tad-deputati Ewropej– Att li ma huwiex ta’ natura definittiva – Esklużjoni – Rikors dirett kontra l-imsemmija nota – Inammissibbiltà
(Artikolu 263 TFUE)
(ara l-punti 49 sa 7, 59, 61)
3.
Proċedura ġudizzjarja – Ammissibbiltà tar-rikorsi – Evalwazzjoni b’riferiment għas-sitwazzjoni fil-mument tal-preżentata tar-rikors – Element ġdid – Adattament tat-talbiet u tal-motivi inizjali – Possibbiltà suġġetta għall-ammissibbiltà tal-applikazzjoni inizjali
(Regoli tal-Proċedura tal-Qorti Ġenerali, Artikolu 86)
(ara l-punti 66, 67)
4.
Proċedura ġudizzjarja – Rikors promotur – Rekwiżiti formali – Identifikazzjoni tas-suġġett tat-tilwima – Espożizzjoni sommarja tal-motivi invokati – Formulazzjoni inekwivokabbli tat-talbiet tar-rikorrent
(Statut tal-Qorti tal-Ġustizzja, Artikoli 21 u 53; Regoli tal-Proċedura tal-Qorti Ġenerali, Artikolu 76(d))
(ara l-punti 68, 69)
5.
Rikors għal annullament – Ġurisdizzjoni tal-qorti tal-Unjoni – Talbiet intiżi li tinkiseb ordni indirizzata lil istituzzjoni – Inammissibbiltà
(Artikoli 263 u 266 TFUE)
(ara l-punt 73)
Suġġett
Talba bbażata fuq l-Artikolu 263 TFUE u intiża għall-annullament tan-noti tal-11 ta’ April 2019 stabbiliti, fil-każ ta’ kull wieħed mir-rikorrenti, mill-Kap tad-Diviżjoni “Remunerazzjoni u drittijiet soċjali tad-Deputati” tad-Direttorat Ġenerali tal-Finanzi tal-Parlament u dwar l-adattament tal-pensjonijiet li jibbenefikaw minnhom wara d-dħul fis-seħħ, fl-1 ta’ Jannar 2019, tad-Deċiżjoni Nru 14/2018 tal-Ufficio di Presidenza della Camera dei deputati (l-Uffiċċju tal-Presidenza tal-Kamra tad-Deputati, l-Italja).
Dispożittiv
1)
Ir-rikorsi huma miċħudin bħala manifestament inammissibbli.
2)
Carlo Tognoli u r-rikorrenti l-oħra li l-ismijiet tagħhom jidhru fl-Anness għandhom ibatu, minbarra l-ispejjeż tagħhom, dawk sostnuti mill-Parlament Ewropew.